|  |  |
| --- | --- |
| NAROČNIK: | Občina Sveti Jurij ob Ščavnici, Ulica Bratka Krefta 14, 9244 Sveti Jurij ob Ščavnici  matična številka: 5880319000  identifikacijska številka: SI36670243  v nadaljevanju: naročnik  in |
| IZVAJALEC: | ..............................................................................................................  ..............................................................................................................  matična številka: .................................  identifikacijska številka: ...................................  transakcijski račun štev.:  ...............................................  v nadaljevanju: izvajalec |

sklepata naslednjo

**P O G O D B O**

**za »Investicijsko vzdrževanje občinskih cest v letu 2019«**

**za »GRADBENA DELA«**

## UVODNE UGOTOVITVE

1. člen

Pogodbeni stranki uvodoma ugotavljata:

* da je naročnik na podlagi Zakona o javnem naročanju (v nadaljevanju: ZJN-3) oddal javno naročilo “Investicijsko vzdrževanje občinskih cest v letu 2019” (objava na Portalu javnih naročil, št. ………………, z dne ………………... ),
* da je bil izvajalec na podlagi ponudbe izvajalca številka\_\_\_\_ z dne \_\_\_\_ in odločitve naročnika o oddaji javnega naročila številka z dne \_\_\_\_\_\_\_ , izbran kot najugodnejši ponudnik,
* da s to pogodbo naročnik naroča, izvajalec pa prevzame v izvedbo gradbena dela.

## PREDMET POGODBE

1. člen

Predmet pogodbe je investicijsko vzdrževanje občinskih cest v letu 2019.

Natančnejša opredelitev obsega in vrste del iz prejšnjega odstavka je navedena v tehnični dokumentaciji, ki je sestavni del te pogodbe.

Navedena dela se izvajalec zaveže izvesti v skladu:

* s projektno tehnično dokumentacijo,
* z veljavnimi predpisi za izvedbo del, ki so predmet te pogodbe,
* s ponudbo izvajalca štev. \_\_\_\_\_\_ z dne \_\_\_\_\_
* s celotno razpisno dokumentacijo, ki je objavljena preko Portala JN.

## ROKI

1. člen

Izvajalec se zaveže z deli, ki so predmet te pogodbe, pričeti pet dni po podpisu pogodbe in podpisu zapisnika o uvedbi v delo.  Rok za dokončanje del je 60 dni po uvedbi v delo.

Za zaključek vseh del po pogodbi se šteje dokončanje vseh pogodbenih del in predaja objekta naročniku ter naročniku izročeno zavarovanje za odpravo napak v garancijskih dobi.

Rok dokončanja del se lahko podaljša, kadar izvajalec zaradi višje sile ali zaradi tega, ker naročnik ni izpolnil obveznosti, ni mogel izvajati del. Izvajalec je dolžan pisno zahtevo za podaljšanje roka predložiti naročniku skupaj z ukrepi za odpravo zamud takoj, ko izve za vzrok podaljšanja, sicer podaljšanja roka ne more več zahtevati. Za morebitno podaljšanje roka se pogodbeni stranki dogovorita pisno z aneksom k tej pogodbi.

V primeru podaljšanja roka zaključka vseh del, izvajalec ni upravičen do povišanja pogodbene vrednosti.

Stranki sta sporazumni, da pogodba preneha veljati, če je  naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca

## CENA

1. člen

Vrednost pogodbenih del iz 2. člena te pogodbe je dogovorjena po načelu »cena po enoti mere« in skladno s ponudbo izvajalca znaša:

|  |  |
| --- | --- |
| Vrednost brez DDV | …………………. EUR |
| \_\_\_\_ % DDV | ………………….. EUR |
| SKUPAJ | …………………... EUR |

(z besedo: …………………………………………………………………….. evrov …/100).

V navedeni pogodbeni vrednosti so zajeti vsi stroški za izvedbo dogovorjenih del, predvidenih s projektno in ostalo dokumentacijo, vključno z vrednostjo vseh pripravljalnih in pomožnih del za izvedbo pogodbenih del in druge dokumentacije, obratovalnih stroškov gradbišča, zavarovanj, varnosti pri delu, splošnimi pogoji v posameznih popisih materiala in del in drugi stroški.

Pogodbeno načelo »cena po enoti mere« pomeni, da je izključen morebiten vpliv sprememb nabavnih cen materiala in del. Izvajalec se izrecno obvezuje, da bo z objekta in zemljišča na svoje stroške odstranil vse pri delu nastale ruševine, demontirane predmete in material.

Pogodbene cene za enoto so fiksne in nespremenljive. Izvajalec ni upravičen do podražitev.

Eventualna dodatna dela morajo biti potrjena in vrednotena pred izvedbo. Za naročila dodatnih del je pooblaščen izključno pooblaščeni predstavnik naročnika.

Za eventualna dodatna dela mora biti pred izvedbo teh del sklenjen dodatek k tej pogodbi. Sestavni del tega dodatka je točna specifikacija naročenih del z obrazložitvijo.

Izvajalec se odpoveduje tudi zahtevkom iz naslova sprememb enotnih cen nad 10 % (izključen je 656. člen Obligacijskega zakonika).

1. člen

Izvajalec izrecno potrjuje, da mu je znana dokumentacija, po kateri bo dela izvajal in se v naprej odpoveduje vsakršnemu zahtevku iz naslova nepredvidenih pogojev za delo, nepopolne in/ali neustrezne dokumentacije. Prav tako izjavlja, da si je objekt pred izvedbo del ogledal in naročnika opozoril na vse nejasnosti, ki jih je kot dober strokovnjak mogel odkriti.

## OBRAČUN IN PLAČILA

1. člen

Opravljena dela bo izvajalec obračunal po enotnih cenah iz Predračuna ter popisa del s kalkulacijskimi elementi in po dejansko izvršenih delih količinah, evidentiranih in potrjenih v knjigi obračunskih izmer.

Izvajalec bo izvršena dela obračunal, kot sledi:

do višine 90 % vrednosti pogodbenih del z DDV na podlagi mesečnih situacij, ki jo izvajalec dostavi nadzorniku, ki jo pregleda in pošlje naročniku v potrditev in izplačilo. V kolikor bo imel naročnik pripombe na prejeto mesečno situacijo, je dolžan v roku 5 delovnih dni potrditi nesporni del mesečne situacije in podati pisne pripombe na zavrnjeni del ter o spornem delu do naslednje mesečne situacije sprejeti končno odločitev. Naročnik bo pogodbena dela plačeval v 30 dneh od prejema  računa. Pogoj za izdajo računa je potrjena situacija s strani nadzora.

Preostanek vrednosti v višini 10 % vrednosti pogodbenih del z DDV, ki bo ugotovljen s končno obračunsko situacijo, bo naročnik plačal v roku 30 dni od prejema računa. Pogoj za izdajo računa je uspešno opravljena primopredaja vseh izvršenih del in s strani nadzora potrjena končna obračunska situacija.

Izvajalec bo posamezno situacijo skupaj z njegove strani potrjenimi računi oz. situacijami svojih podizvajalcev dostavil nadzorniku v 4 izvodih do 5. v mesecu za pretekli mesec, ta pa je dolžan, da najkasneje v roku 5 delovnih dni od prejema situacije pregleda prejeto situacijo in jo pošlje naročniku v potrditev in izplačilo. V kolikor ima naročnik pripombe na prejeto situacijo, je dolžan v roku 15 delovnih dni potrditi nesporni del situacije in podati pisne pripombe na zavrnjeni del ter o spornem delu do naslednje situacije sprejeti končno odločitev

## OBVEZNOSTI NAROČNIKA

1. člen

Naročnik je dolžan pred začetkom del izvajalca uvesti v delo. Ob uvedbi izvajalca se sestavi in podpiše zapisnik. Naročnik je dolžan izvajati nadzor v skladu z določili te pogodbe.

## OBVEZNOST IZVAJALCA

1. člen

Izvajalec se obvezuje:

* pogodbena dela opraviti vestno, pošteno in skladno s to pogodbo, projektno dokumentacijo, veljavnimi predpisi, standardi in po pravilih gradbene stroke,
* da bo kot jamstvo za kvalitetno in pravočasno izvršitev del najkasneje v roku 5 delovnih dni po podpisu pogodbe izročil naročniku brezpogojno finančno zavarovanje, za dobro izvedbo pogodbenih obveznosti v višini 10% (deset) odstotkov pogodbene vrednosti z DDV, unovčljivo na prvi poziv, z veljavnostjo do  predvidene končne primopredaje ;
* izvajalec se zaveže najkasneje v roku 5 dni po podpisu pogodbe predložiti tudi kopijo zavarovalne police, s katero bo zavarovana odgovornost izvajalca, ki vključuje splošno civilnopravno odgovornost, delodajalčevo odgovornost in odgovornost za škodo, zaradi civilnopravnih odškodninskih zahtevkov tretjih oseb, vse brez omejitev in s katero bo posebej zavaroval gradbišče  najmanj v višini pogodbene vrednosti za ves čas trajanja izvedbe do tehničnega pregleda in predaje objekta naročniku;
* da ne bo zamenjal katerega od navedenih podizvajalcev brez predhodnega pisnega soglasja naročnika in brez izpolnjevanja pogoja, da novi podizvajalec izpolnjuje pogoje za zamenjavo podizvajalca iz razpisne dokumentacije. Zamenjavo predlaga izvajalec s pisno vlogo, kateri morajo biti priložena  tudi vsa dokazila o tem, da podizvajalec izpolnjuje razpisne pogoje za podizvajalca. Naročnik se mora o predlogu odločiti v  3 (treh) delovnih dneh od prejema popolne vloge;
* da bo med izvajanjem pogodbenih del samostojno poskrbel za vse potrebne ukrepe varnosti in zdravja pri delu, varstva okolja in varstva pred požarom in za izvajanje teh ukrepov, za posledice njihove morebitne opustitve prevzema odgovornosti brez omejitev ter bo naročniku na njegovo zahtevo predložil ustrezna dokazila;
* zagotoviti strokovno vodstvo projekta in zadostno število strokovno usposobljenih delavcev za pravočasno izvršitev pogodbenih obveznosti;
* da je zavezan sodelovanju z vsemi vpletenimi na projektu (še posebej vsemi, ki jih angažira naročnik)
* da bo predhodno pisno obveščal nadzornika in naročnika o vsaki finančni, vsebinski oz. časovni spremembi, ki lahko vpliva na izvedbo pogodbenih del z ustrezno utemeljitvijo;
* da se bo aktivno udeleževal vseh sestankov (operativnih, koordinacijskih, itd.) in realiziral naloge/sklepe v navedenih rokih iz operativnih zapisnikov ter da se bo udeleževal sestankov in razgovorov (korespondenca) z naročnikom, nadzornikom in drugimi udeleženci del;
* da bo odgovorni vodja del izvajalca prisostvoval pri vsakem pregledu izvedenih del ali/in pri potrebnih kontrolnih merjenjih z nadzornikom in pri tem dal nadzorniku na razpolago potrebno delovno silo in drugo pomoč v delovni sili, in drobnem materialu, vendar brez odškodnine in plačila;
* da bo izvajal nujne intervencijske posege tudi izven delovnega časa;
* da bo vgrajeval samo prvovrstne materiala v kvaliteti,  predvideni s projektno dokumentacijo,
* da bo ruševine in ostanke pri gradnji odlagal na za to predvidene deponije, kar bo dokazal z ustreznimi potrdili, ki jih bo predal v pregled nadzorniku;
* da bo vsakodnevno vpisoval v gradbeni dnevnik jasne in nedvoumne vpise;
* da bo izvedel vsa dodatno naročena dela, v kolikor se pokaže potreba po tem, in sicer po kalkulativnih elementih iz ponudbe, upoštevajoč popust, prikazan v ponudbi, in v pogodbeno dogovorjenem roku;
* da bo izvedel vse spremembe, ki jih bo zahteval naročnik, po ponudbenih cenah,
* da bo hkrati z izstavitvijo končne situacije izročil naročniku brezpogojno finančno zavarovanje, unovčljivo na prvi pisni poziv, kot je določeno v razpisu, kot jamstvo za odpravo napak v garancijski dobi. Veljavnost garancije mora biti za 30 dni daljša kot znaša garancijska doba po tej pogodbi, z možnostjo podaljšanja;
* da bo poskrbel, da bodo podizvajalci vestno zbirali in sproti urejali z opremo prejeto dokumentacijo (navodila za uporabo, vzdrževanje, garancijske liste, ateste…),
* da bo ob koncu del zbral in predložil naročniku vse ustrezne dokumente, ateste, meritve in poročila, idr. Tudi od vseh svojih podizvajalcev ter ostalih izvajalcev in dobaviteljev na projektu;
* da bo predal naročniku očiščeno in urejeno nepremičnino, ki jo bo možno takoj začeti nemoteno uporabljati;
* da bo aktivno sodeloval ob vključevanju organov kontrole dejavnosti (inšpekcije, zavodov in institucij, ki so pooblaščene opravljati tehnične preglede, meritve, preiskave itd.),
* da bo odpravil vse napake in pomanjkljivosti, ugotovljene pred primopredajo;
* da bo odpravil vse napake, pomanjkljivosti in okvare, ugotovljene v garancijskih rokih,
* da bo upošteval ostale splošne pogoje, navedene v popisih materiala in del.

Izvajalec odgovarja za neposredno škodo, ki nastane naročniku in tretjim osebam in izvira iz njegovega dela in njegovih pogodbenih obveznosti.

**IX. PRIMOPREDAJA IZVRŠENIH DEL**

1. člen

V 8 dneh po prejemu obvestila izvajalca o dokončanju del  bo naročnik izvedel kvalitativni in kvantitativni pregled izvedenih del ter dobavljene in montirane opreme ter naprav. Po uspešno zaključenem kvalitetnem in kvantitativnem pregledu in odpravi vseh ugotovljenih napak in pomanjkljivosti, bosta stranki izvedli primopredajo. Primopredajo vseh pogodbenih del opravijo pooblaščenci naročnika in izvajalca. Kvalitativni in kvantitativni pregled je možen šele, ko so končana vsa dela.

Primopredajo naročnik in izvajalec potrdita s podpisom primopredajnega zapisnika, s tem so izpolnjeni tudi pogoji za pristop k pripravi končnega računa za izvedena dela.

Pogoji za primopredajo so:

* končana vsa dela po tej pogodbi, vključno z opravljenimi meritvami, izvedenimi finimi nastavitvami in opravljenim izobraževanjem zaposlenih,
* uspešno zaključen kvalitativni in kvantitativni pregled in odpravljene vse napake oziroma pomanjkljivosti, ugotovljene ob kvantitativnem in kvalitativnem pregledu ali pred tem.

Ob primopredaji izvedenih del je dolžan izvajalec predati naročniku:

-        splošno (skupno) garancijsko izjavo za izvedena dela,

-        finančno zavarovanje za odpravo napak v garancijskih rokih,

-        vso zahtevano dokumentacijo: ateste, certifikate, navodila za obratovanje in vzdrževanje v slovenskem jeziku, oziroma druga potrdila o skladnosti ter druge listine, določene s pogodbo.

-      Kontaktne naslove in telefonske številke za sporočanje napak, pomanjkljivosti in okvar v garancijski dobi.

Primopredajo naročnik in izvajalec potrdita s podpisom primopredajnega zapisnika, s tem so izpolnjeni tudi pogoji za izstavitev računa.

Datum pričetka veljavnosti garancij mora biti datum primopredaje, glasiti pa se mora na naročnika.

1. člen

Pred potekom garancijske dobe, bosta pogodbeni stranki  opravili  in ugotovili stanje izvedenih del in pregledala morebitnih še odprtih reklamacij ter po potrebi dogovorili podaljšanje bančne garancije za odpravo napak v garancijski dobi.

**X. GARANCIJSKI ROK**

Izvajalec je odgovoren naročniku za morebitne napake in pomanjkljivosti v izdelavi del, ki so predmet te pogodbe, v času trajanja garancijskega roka, ki znaša:  5 (pet) let.

Garancijski rok za solidnost gradnje znaša 10 (deset) let. Za napako v solidnosti gradnje gre takrat, kadar je onemogočena normalna funkcija objekta ali pa je ta zaradi napake bistveno okrnjena. Odgovornost za solidnost gradnje obsega vse vitalne dele objekta, ki omogočajo opravljanje funkcije objekta kot prostora za opravljanje dejavnosti ali bivanje.

Garancijski rok začne teči ali z dnem predaje objekta v uporabo ali z dnem izdaje potrdila o prevzemu (podpisa primopredajnega zapisnika), odvisno od tega, kateri rok je zgodnejši. Rok trajanja garancije mora biti za 30 dni daljši kot je garancijski rok določen s pogodbo.

Garancijo za odpravo napak v garancijskem roku v višini 5 % pogodbene vrednosti del z DDV, bo izvajalec dostavil naročniku najkasneje ob primopredaji in jo nato po potrjenem računu uskladil in po potrebi dopolnil. Vse dotlej, dokler taka garancija ne bo izdana in ne bo izdano potrdilo o izvedbi, bo naročnik zadržal veljavno garancijo za dobro izvedbo pogodbenih obveznosti.

V kolikor izvajalec do izdaje primopredaje ne bo dostavil garancije za odpravo napak v garancijskem roku, lahko naročnik unovči, iz garancije za dobro izvedbo pogodbenih obveznosti, varščino v višini, ki je določena za Garancijo za odpravo napak v garancijskem roku.

1. člen

Naročnik in izvajalec bosta pred iztekom garancijske dobe opravila pregled in ugotovila stanje izvedenih del.

Izvajalec se obvezuje v primeru naročnikovega poziva o ugotovitvi pomanjkljivosti v času garancijske dobe nemudoma oz. najkasneje naslednji delovni dan odzvati in opraviti ogled na terenu. Izvajalec je dolžan na podlagi ogleda v roku 5 dni od poziva podati pisno mnenje o ugotovljeni napaki. Izvajalec bo k odpravi napak v garancijski dobi pristopil najkasneje v roku 8 (osmih) dni od poziva naročnika in jih odpravil v najkrajšem možnem času, najkasneje pa v roku 15 (petnajst) dni od poziva naročnika, razen če bi izvajalec in naročnik sporazumno določila drug, daljši rok ali če bi naročnik izvajalcu določil drug, primeren rok. Naročnik ima pravico, da v primeru, ko izvajalec v zgoraj navedenem roku ne bi pristopil k odpravi napak ali v zgoraj navedenem roku ne bi odpravil napak, za odpravo takšnih napak nemudoma angažirati drugega izvajalca ter za poplačilo stroškov odprave napak in vseh drugih s tem povezanih stroškov unovčiti finančno zavarovanje. Pri odpravi napak v garancijskem roku mora izvajalec dela, potrebna za odpravo napak izvajati 24 ur na dan.

1. člen

V garancijskem roku lahko naročnik vsak čas zahteva odpravo kritične napake (oziroma okvare ali motnje, v nadaljevanju kritične napake).

Kritične napake mora izvajalec odpraviti nemudoma, sicer bo naročnik za odpravo teh napak najel drugega izvajalca. Stroške takšne odprave napak nosi izvajalec. Kritične napake so tiste, zaradi katerih lahko nastane materialna škoda, lahko potencialno ogrožajo varnost ljudi ali obstojnost bioloških vzorcev (vključno s trupli pokojnih) ali zaradi katerih objekta ni mogoče uporabljati skladno z njegovim namenom in običajno uporabo ali kadar določenega dela ni mogoče opravljati ali sta hitrost ali obseg opravljanja določenega dela zmanjšani za več kot 30%.

V primeru kritičnih napak je izvajalec dolžan začeti odpravljati napako znotraj 1 (enega) dneva od trenutka, ko je bila napaka javljena in jo odpraviti znotraj 2 (dveh) dni od trenutka, ko je bila napaka javljena, popolnoma in dokončno ali vsaj na način, da napaka ni več kritična. V primeru, da kritična napaka ni odpravljena v 2 (dveh) dneh od trenutka, ko je bila javljena, je naročnik upravičen do pogodbene kazni.

V primeru, da izvajalec v garancijski dobi ne pristopi k odpravi napak v pogodbenih rokih, lahko naročnik unovči garancijo za odpravo napak v garancijski dobi. V primeru, da izvajalec ne odpravi napake v pogodbenem roku in se z naročnikom ne dogovori za nov rok odstranitve  napake, ima naročnik pravico izvajalcu zaračunati tudi pogodbeno kazen.

V primeru, da izvajalec napake na opremi ali napravah v garancijski dobi ne more odpraviti, zagotovi naročniku novo opremo ali napravo.

**XI. POGODBENA KAZEN**

1. člen

V primeru, da izvajalec ne izvede vseh pogodbenih del v pogodbenem roku, ima naročnik pravico zaračunati izvajalcu pogodbeno dogovorjeno kazen, ki znaša 2‰ (dva promila) od skupne vrednosti pogodbenih del za vsak zamujeni dan. Vsota pogodbene kazni lahko znaša največ 10% (deset odstotkov) od skupne pogodbene vrednosti del z DDV.

V primeru, da ima naročnik zaradi zamude izvajalca stroške in škodo, ki presega pogodbeno kazen, je izvajalec poleg pogodbeni kazni dolžan plačati tudi vse nastale stroške in povrniti škodo v višini, ki jo bo naročnik obračunal po prevzemu del, in sicer v roku 30 dni od datuma pisnega zahtevka naročnika. Za poplačilo nastalih stroškov in škode lahko naročnik unovči finančno zavarovanje za dobro izvedbo pogodbenih obveznosti, v kolikor pa le-ta ne zadostuje, mora izvajalec plačati razliko do polne višine nastali stroškov in škode v prej navedenem roku.

**XII. PREDSTAVNIKI PO POGODBI**

1. člen

Pooblaščen zastopnik naročnika po tej pogodbi je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pooblaščeni zastopnik izvajalca po tej pogodbi je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Vodja nadzora nad gradnjo po tej pogodbi je: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Odgovorni vodja gradbišča (ODGOVORNI VODJA DEL) je:\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**XIII. PODIZVAJALCI**

1. člen

Pri izvedbi te pogodbe bodo sodelovali sledeči podizvajalci:

1. Podatki o podizvajalcu:

naziv: ………………………………………

polni naslov: ………………………………………

matična številka: ………………………………………

davčna številka: ………………………………………

transakcijski račun: ………………………………………

Predmet oz. vrsta del, ki jih bo za predmetno javno naročilo opravljal podizvajalec: …………………………………………………………………………………………………………

Vrednost del:  ……………………

Kraj izvedbe del……………………………

Izvajalec naročnika pooblašča, da na podlagi potrjenega računa oziroma situacije neposredno plačuje podizvajalce.

Podizvajalec soglaša s tem, da mu naročnik neposredno poravna terjatve do izvajalca, ki izhajajo iz te pogodbe.

V primeru, da se po sklenitvi pogodbe zamenja podizvajalec, ali če izvajalec sklene pogodbo z novim podizvajalcem, mora izvajalec naročniku v 5 dneh po spremembi predložiti: izjavo, da je poravnal vse nesporne obveznosti prvotnemu podizvajalcu, pooblastilo za plačilo opravljenih in prevzetih del oziroma dobav neposredno novemu podizvajalcu, soglasje novega podizvajalca k neposrednemu plačilu in potrdila o izpolnjenih referencah novega podizvajalca, če je ponudnik v ponudbi svojo usposobljenost dokazoval s sklicevanjem na reference prvotnega podizvajalca. Zaradi spremembe podizvajalca pogodbeni stranki skleneta dodatek k tej pogodbi.

Ko izvajalec naročniku predloži ustrezno izjavo, da je poravnal vse obveznosti prvotnemu podizvajalcu ali ko naročnik prvotnemu podizvajalcu neposredno poravna vse  obveznosti za njegovo delo, se šteje, da je naročnik izpolni vse svoje obveznosti do prvotnega podizvajalca v skladu s to pogodbo in Zakonom o javnem naročanju.

1. člen

Naročnik plača podizvajalcu za opravljena dela po tem, ko izvajalec potrdi situacijo oziroma račun podizvajalca in jo skupaj s svojimi računi brez odlašanja posreduje naročniku .

V primeru delne potrditve računa oz. situacije podizvajalca s strani glavnega izvajalca ali nadzornika, plača naročnik podizvajalcu nesporen del situacije oz. računa podizvajalca.

## XIV. ODSTOP OD POGODBE

1. člen

Vsaka pogodbena stranka lahko odstopi od te pogodbe:

* iz razlogov in po postopku, kot to določajo splošni obligacijski predpisi,
* v primeru, kadar izvršitvena ali opustitvena ravnanja nasprotne stranke ogrožajo pravočasno, celovito in kvalitetno izpolnitev s to pogodbo prevzetih obveznosti in tako ravnanje pogodbene stranke vpliva na dokončanje prevzetih del po tej pogodbi (zamuda) in ima za posledico večjo materialno škodo.

1. člen

Naročnik lahko odstopi od pogodbe s 5 dnevnim odpovednim rokom v primeru:

* če preneha potreba za izvedbo del,
* izvajalec ne izpolnjuje določil te pogodbe ali jih kako drugače krši,
* izvajalec ne sledi dogovorjenemu terminskemu planu,
* ne prične z izvedbo del v pogodbeno dogovorjenem roku,
* je uveden postopek prenehanja delovanja izvajalca (npr. stečaj) ali je uveden postopek prisilne poravnave ali je s strani pristojnih organov sprejet sklep o insolventnosti izvajalca, o čemer mora izvajalec naročnika nemudoma pisno s priporočeno pošto s povratnico obvestiti,
* naročnik že tekom gradnje ugotovi, da izvajalec dela nekvalitetno in v nasprotju s pravili stroke,
* naročnik ugotovi, da izvajalec ni sposoben izpolniti pogodbenih obveznosti.

Zaradi zamud pri izvedbi pogodbenih del lahko naročnik odstopi od pogodbe samo tedaj, če je dal predhodno izvajalcu primeren naknadni rok (5 dni) za izpolnitev obveznosti, izvajalec pa tudi v tem naknadno določenem roku ni opravil pogodbeno prevzetih del. Naknadni rok za izpolnitev obveznosti se kot pogoj ob prekinitvi pogodbe ne postavlja samo v primeru, če izvajalec sam izjavi, da pogodbenih del noče ali pa ne more pravočasno opraviti.

1. člen

Izvajalec lahko odstopi od pogodbe s 15 dnevnim odpovednim rokom v primeru, če pride v položaj, da ni sposoben opraviti pogodbeno prevzetih del.

Zaradi neizpolnjenih obveznosti naročnika lahko izvajalec odstopi od pogodbe šele potem, ko je dal naročniku primeren naknadni vmesni rok za izpolnitev obveznosti, ki ne sme biti krajši od 8 dni, naročnik pa niti v tem roku svojih obveznosti ni izpolnil.

1. člen

Odstop od pogodbe mora pogodbena stranka, ki odstopa od pogodbe, pisno sporočiti nasprotni  stranki nemudoma, najkasneje pa v roku 5 dni, po nastopu razlogov, zaradi katerih odstopa od pogodbe.

Pisno izjavo o odstopu od pogodbe je potrebno dostaviti nasprotni stranki po pošti s povratnico.

## XVI. VSEBINA POGODBENE DOKUMENTACIJE

1. člen

Pogodbeni stranki sta soglasni, da je poleg ponudbe izvajalca, sestavni del te Pogodbe še celotna razpisna dokumentacija kot je bila objavljena na portalu oz. preko Portala javnih naročil ter spletni strani naročnika.

## XVII. PROTIKORUPCIJSKA KLAVZULA

1. člen

Pogodbeni stranki potrjujeta, da sta seznanjeni in se zavedata dejstva, da je predmetna pogodba nična, če je ali bo v katerikoli fazi sklepanja ali izvajanja te pogodbe kdo v imenu ali na račun izvajalca predstavniku ali posredniku naročnika obljubil, ponudil ali dal kakšno nedovoljeno korist za pridobitev posla po tej pogodbi, za sklenitev posla pod ugodnejšimi pogoji, za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je ali bo naročniku povzročena škoda ali pa je ali bo omogočena pridobitev nedovoljene koristi predstavniku ali posredniku naročnika in/ali izvajalcu ali njegovemu posredniku, zastopniku ali posredniku.

## XVIII. KONČNE DOLOČBE

1. člen

Pogodba je sklenjena pod odložnim pogojem, da bo predloženo finančno zavarovanje za dobro izvedbo pogodbenih obveznosti v roku 5 delovnih dni od sklenitve pogodbe.

Če izvajalec ne bo izpolnil zahtevanih obveznosti iz prvega odstavka tega člena te pogodbe, se šteje, da pogodba ni bila sklenjena.

Ob izpolnitvi pogoja pogodba učinkuje od dneva sklenitve pogodbe. Kot datum sklenitve pogodbe se šteje datum zadnjega podpisa pogodbenih strank.

1. člen

Morebitne spore, ki bi nastali ob izvajanju te pogodbe, bosta pogodbeni stranki reševali sporazumno.

Če spornega vprašanja pogodbeni stranki ne bi mogli rešiti sporazumno, je za rešitev spora pristojno stvarno pristojno sodišče v Mariboru.

25. člen

Ta pogodba je sestavljena v 4 enakih izvodih. Vsaka od pogodbenih strank prejme po 2 izvoda pogodbe.

Sveti Jurij ob Ščavnici, dne ....................                        ………………….., dne .......................

Naročnik:                                                                                      Izvajalec:

Župan \_\_\_\_\_\_\_\_\_\_\_\_\_\_\_\_\_\_

Anton Slana \_\_\_\_\_\_\_\_\_\_\_\_\_\_\_\_\_\_